cyanic-selkie/wikianc huggingface dataset:
Billie Jean
Παραγωγή
Ο Τζάκσον έγραψε το Billie Jean έχοντας στον νου του τις θαυμάστριες του, και αργότερα δήλωσε ότι όταν έγραφε το τραγούδι, ήξερε ότι θα είχε επιτυχία. «Ένας μουσικός ξέρει το υλικό του. Όλα πρέπει να αισθάνονται στη θέση τους. Σε ικανοποιεί και σε κάνει να νιώθεις καλά. Έτσι ένιωσα και για το Billie Jean. Ήξερα ότι θα γινόταν μεγάλο όταν το έγραφα». Ο τραγουδιστής εξήγησε ότι ήταν τόσο απορροφημένος από το τραγούδι και δεν είχε καταλάβει ότι το αυτοκίνητο του άρχισε να καίγεται καθώς οδηγούσε με ένα φίλο του μέχρι να τους ειδοποιήσει ένα μοτοσικλετιστής. Ο Τζάκσον δήλωσε, «Αυτό το παιδί ίσως έσωσε τη ζωή μας».
thumb|left|Ο Κουίνσι Τζόουνς ένιωσε ότι το Billie Jean ήταν πολύ αδύναμο για να γίνει μέρος του Thriller
Ο Τζάκσον είχε πολλές διαφωνίες με τον παραγωγό του τραγουδιού. Ο Κουίνσι Τζόουνς δεν ήθελε το Billie Jean να εμφανιστεί στο Thriller - θεώρησε ότι το κομμάτι ήταν πολύ αδύναμο. Ο παραγωγός μίσησε το demo και δεν ενδιαφέρθηκε για τη γραμμή μπάσου του κομματιού. Ο Τζόουνς ήθελε να αφαιρέσει την εισαγωγή του Τζάκσον, η οποία είχε διάρκεια 29 δευτερόλεπτα και ήταν πολύ μεγάλη για την εποχή. Ο Τζάκσον όμως επέμενε να μην αφαιρεθεί. «Είπα, Μάικλ, πρέπει να αφαιρέσουμε την εισαγωγή», δήλωσε αργότερα ο Τζόουνς. «Μου απάντησε, ''Αλλά αυτό είναι jelly! [...] Αυτό με κάνει να χορεύω''. Και όταν ο Μάικλ Τζάκσον σου λέει, Αυτό με κάνει να χορεύω, οι υπόλοιποι από εμάς πρέπει να σκάσουμε». Ο Τζόουνς επίσης ήθελε να αλλάξει τον τίτλο του κομματιού σε Not My Lover, καθώς πίστευε ότι οι θαυμαστές να παρέπεμπαν το κομμάτι στην Μπίλλι Τζιν Κινγκ. Ο Τζάκσον αρνήθηκε να αλλάξει τον τίτλο και ζήτησε από τον Τζόουνς να αναφέρεται ως συμπαραγωγός - ένιωθε ότι το demo tape ακουγόταν ως ένα ολοκληρωμένο προϊόν. Επιπλέον, ο Τζάκσον ήθελε επιπλέον δικαιώματα. Ο Τζόουνς αρνήθηκε να κάνει και τα δύο και χώρισαν για μερικές μέρες.
Αφού έλυσαν τις διαφορές τους, ο Τζόουνς έβαλε τον Τζάκσον να τραγουδά δια μέσω μιας έξι ποδιών μήκος χάρτινης σύριγξας. Όλα τα κύρια φωνητικά του Τζάκσον εκτελέστηκε σε μια προσπάθεια - προπονούσε τα φωνητικά του κάθε πρωί κατά την παραγωγή του κομματιού. Ο Τομ Σκοτ έπαιξε λύρικον, ένα άγνωστο είδος συνθεσάιζερ, που ελέγχεται με τον αέρα. Ο Λουίς Τζόνσον εκτέλουσε το δικό του κομμάτι σε κάθε κιθάρα που είχε, μέχρι που ο Τζάκσον του έδωσε ένα μπάσο της Yamaha. Ο Γκρεγκ Φίλλινγκεϊνς συμμετείχε και αυτός στις ηχογραφήσεις - έπαιζε μουσικά πληκτρολόγια. Αργότερα δήλωσε ότι «το Billie Jean είναι καυτό σε κάθε επίπεδο. Είναι καυτό ρυθμικό. Είναι καυτό ηχητικά, επειδή τα όργανα είναι πολύ λίγα, που ακούς τα πάντα. Είναι καυτό μελωδικά. Είναι καυτό στιχουργικά. Είναι καυτό φωνητικώς. Σε επηρεάζει σωματικά, συναισθηματικά ακόμα και πνευματικά».
Όταν οι πολλές προσπάθειες που έγιναν για να ηχογραφηθεί το solo του Ντέιβιντ Γουίλιαμς στην κιθάρα στο στούντιο απέτυχαν, το τελικό mix χρησιμοποιεί την έκδοση που ηχογραφήθηκε στο σπίτι του Τζάκσον για το demo του Billie Jean.
Σύνθεση
Το Billie Jean θεωρείται ένα, post-disco,, rhythm n blues, , funk,  dance-pop τραγούδι. Αρχίζει με τους συνηθισμένους ήχους στο τύμπανο: μπάσο τύμπανο, ταμπούρο και hi-hat, και με δυσκολία περιλαμβάνει κάποια αντήχηση, εκτός από μια μακρά προ-καθυστέρηση, κατά κύριο λόγο στο ταμπούρο. Αυτό παραμένει χωρίς αλλαγές μέχρι το τέλος του κομματιού. Μετά από τέσσερα μέτρα, αρχίζει μια επαναλαμβανόμενη γραμμή μπάσου. Ποτέ δεν στηρίζεται για περισσότερα από 1/8 και κέντρα σε 1/7. Κάθε φορά που περνά από δυναμωτικό, η νότα διπλασιάζεται χάρη στο μπάσο συνθεσάιζερ, το οποίο παίζεται σε αρμονία με ένα shaker. Αυτή η συνοδεία ακολουθείται από ένα επανειλημμένο συνθεσάιζερ τριών νότων, που παίζεται κοφτά με βαθιά αντήχηση. Στη συνέχεια καθορίζεται μια πρόοδος χορδών. Τότε ακούγονται τα φωνητικά του Μάικλ, παρέα με ένα finger-snap, το οποίο πηγαινοέρχεται κατά τους στίχους, ενώ ο ρυθμός και η πρόοδος των χορδών επαναλαμβάνεται.
Σύμφωνα με το Inside the Hits, οι στίχοι παραπέμπουν σε μια αναταραχή που προκάλεσε η Μπίλλι Τζιν στη χορευτική πίστα. Αυτή προσέλκυσε το πλήθος με ένα σαγηνευτικό come-on πριν προσελκύσει τον Τζάκσον στην κρεβατοκάμαρα της, χάρη στο άρωμα της. Το φωνητικό εύρος του Τζάκσον εκτάθηκε από ένα ψηλό βαρύτονο σε ένα falsetto και συχνά έγραφε μελωδίες για να δείξει το εύρος του. Ωστόσο, στους στίχους του Billie Jean, τα φωνητικά του τραγουδιστή κυμαίνονται μεταξύ οξυφωνίας και ενός χαμηλού falsetto. Ένα falsetto 4 νότων παρουσιάζεται στη χορωδία, και κατά την τελευταία γραμμή, ο Τζάκσον φθάνει σε μια πλήρη οκτάβα. Το τραγούδι περιστρέφεται γύρω από 117 χτυπήματα στο λεπτό και παίζεται στη νότα του μικρού F#. Μετά το πρώτο ρεφρέν, ένα συνθεσάιζερ τύπου βιολοντσέλου διευκολύνει τον τρίτο, και αργότερα, τον τέταρτο, στίχο. Μετά την ανακοίνωσε ότι τα μάτια που μωρού μοιάζουν με αυτά του Τζάκσον, μια φωνή θρηνεί, oh no. Αυτό συναντιέται με το γνωστό falsetto του Τζάκσον, hee hee. Το bridge κάνει το ντεμπούτο για τις χορδές, και κρατά ένα τονωτικό πεντάλ με εξαίρεση δύο γραμμών και μιας χορδής που ακούγεται στο ρεφρέν. Τότε αρχίζουν τα βιολιά, και ακολουθούνται από κιθάρα. Κατά το solo κιθάρας, οι κραυγές και τα γέλια προσθέτονται. Όσο γίνεται αυτό, η πρόοδος της χορδής παραμένει αμετάβλητη και δένεται με τον φωνητικό λόξυγγα του Τζάκσον. Όλα τα μουσικά και φωνητικά στοιχεία ενώνονται στο τελευταίο ρεφρέν. Ο Τζάκσον συνέχεια επαναλαμβάνει την άρνηση της πατρότητας του παιδιού της Μπίλλι Τζιν.
Κυκλοφορία και υποδοχή
Το Thriller κυκλοφόρησε στις 1 Δεκεμβρίου 1982 και είχε κριτική και εμπορική επιτυχία. Ένα μήνα αργότερα, στις 2 Ιανουαρίου 1983, το Billie Jean κυκλοφόρησε ως το δεύτερο single του άλμπουμ - μετά το The Girl is Mine. Το τραγούδι έφθασε στη 1η θέση του Billboard's Hot 100, όπου και έμεινε για 7 εβδομάδες. Το Billie Jean έφθασε στην κορυφή του R&B Chart και έμεινε για 3 εβδομάδες, και έγινε το πιο γρήγορο #1 single μετά τα κομμάτια ABC, The Love You Save και I'll Be There το 1970. Έμεινε στην 1η θέση για 9 εβδομάδες, πριν χάσει την πρωτιά από το κομμάτι των The Gap Band, Outstanding. Το Billie Jean έφθασε στη 9η θέση του Hot Adult Contemporary Tracks Chart. Έφθασε επίσης στη 1η στο UK Singles Chart. Το Billie Jean και το Thriller (άλμπουμ) έφθασαν στην κορυφή των Singles Chart και Αlbum Charts την ίδια εβδομάδα. Αυτό έγινε και στις δύο πλευρές του Ατλαντικού. Το τραγούδι έγινε το τρίτο καλύτερο σε πωλήσεις single του 1983 στις ΗΠΑ και το ένατο στο Ηνωμένο Βασίλειο. Το Billie Jean επίσης έφθασε στη 1η θέση στην Ισπανία και στην Ελβετία, στο top ten στην Αυστρία, στην Ιταλία, στη Νέα Ζηλανδία, στη Νορβηγία και στη Σουηδία, και στη 45η θέση στη Γαλλία.
Σε ένα άρθρο του Rolling Stone, ο Κρίστοφερ Κόννελι περιέγραψε το Billie Jean ως ένα «άπαχο, επίμονο τραγούδι της funk, το μήνυμα του οποίου δεν θα μπορούσε να είναι πιο αιχμηρό: She says I am the one/But the kid is not my son». Πρόσθεσε ότι το κομμάτι είναι «λυπηρό, πένθιμο τραγούδι, αλλά μια πελώρια επίλυση κρύβεται πίσω από τα συναισθήματα του Τζάκσον». Το Blender δήλωσε ότι το τραγούδι ήταν «ένα από τα πιο εκκεντρικά ηχητικά, ψυχολογικά γεμάτα, εντελώς περίεργα πράγματα που υπήρξαν ποτέ στο ράδιο Top 40». Πρόσθεσε ότι ήταν «τρομακτικά έντονα, με παλμό, φωνητικά στο τεράστιο κενό μεταξύ πληκτρολόγιων και χορδών». Το περιοδικό περιέγραψε το κομμάτι ως «ένα πεντάλεπτο νευρικό κλονισμό, μέσα σε ρυθμό». Το Stylus Magazine δήλωσε ότι το κομμάτι ήταν «μια από τις καλύτερες παραστάσεις του film noir στην ποπ μουσική, το οποίο τελειώνει χωρίς λύση διαφωνίας, με μια μοναχή και εγωίστρια μητέρα». Σε ανάλυση του Thriller 25, το Allmusic παρατήρησε ότι το Billie Jean ήταν ένα «αναπάντεχο κομμάτι στη φουτουριστική funk». Το κομμάτι έλαβε επαίνους και από τους βιογράφους του Τζάκσον. Ο Νέλσον Τζωρτζ δήλωσε ότι η διευθέτηση χορδών του Τζέρρι Χέι πρόσθεσε κίνδυνο στο Billie Jean, ενώ ο Τ. Ράντι Ταραμπορρέλλι πρόσθεσε ότι ήταν «σκοτεινό και αραιό» από τις συνήθειες παραγωγής του Κουίνσι Τζόουνς.
Το Billie Jean έλαβε πολλά βραβεία και τιμές. Το 1984, το τραγούδι απέσπασε 2 από τα 8 Γκράμι που κέρδισε ο Τζάκσον - στις κατηγορίες Best R&B Song και Best R&B Male Vocal Performance. Κέρδισε το Billboard Music Award στην κατηγορία favorite dance/disco 12" LP, ενώ το 1980 το περιοδικό το ονόμασε Black Single of the Decade. Τα American Music Awards αναγνώρισαν το κομμάτι ως Favorite Pop/Rock Single, ενώ το Cash Box τίμησε το κομμάτι με βραβεία στις κατηγορίες Top Pop Single και Top Black Single. Το κομμάτι αναγνωρίστηκε με το βραβείο στην κατηγορία Top International Single από τα Canadian Black Music Awards, και έλαβε ένα Black Gold Award ως Single of the Year. Το Billie Jean βραβεύθηκε και για τις πωλήσεις του. Κέρδισε το βραβείο National Association of Recording Merchandisers Gift of Music ως το καλύτερο σε πωλήσεις single το 1984. Το 1989, έγινε πλατινένιο στις ΗΠΑ, για πωλήσεις τουλάχιστον 1 εκατομμυρίου αντίτυπων. Οι digital πωλήσεις του Billie Jean έκαναν το κομμάτι χρυσό το 2005, για πωλήσεις τουλάχιστον 500.000 αντίτυπων. Ο συνολικός αριθμός των digital downloads του κομματιού στις ΗΠΑ ανέρχεται στα 1.964.000.
Μουσικό βίντεο
thumb|right|Ο Τζάκσον στις μύτες των ποδιών του φωτίζει τα κεραμίδια στο μουσικό βίντεο του Billie Jean
Η ταινία μικρού μήκους για το Billie Jean θεωρείται το βίντεο που έκανε το MTV, ένα νέο και άγνωστο μουσικό κανάλι, διάσημο. Ήταν ένα από τα πρώτα βίντεο από ένα μαύρο καλλιτέχνη που έβγαιναν συνέχεια στον αέρα του καναλιού, καθώς τα στελέχη του δικτύου ένιωθαν ότι η μαύρη μουσική δεν ήταν αρκετή «ροκ». Το βίντεο εμπνεύστηκε από την ταινία Somebody Up There Likes Me, και διευθύνθηκε από τον Στηβ Μπαρόν, το βίντεο δείχνει ένα φωτογράφο που ακολουθεί τον Τζάκσον. Ο φωτογράφος δεν πιάνει ποτέ τον Τζάκσον και όταν τον φωτογραφίζει, στη φωτογραφία του δεν εμφανίζεται ο Τζάκσον. Ο τραγουδιστής χορεύει στον δρόμο για το δωμάτιο της Μπίλλι Τζιν στο ξενοδοχείο και περπατά στον δρόμο, και κάθε κεραμίδι φωτίζεται καθώς περπατά σε αυτό. Αφού εκτελεί μια γρήγορη περιστροφή, ο Τζάκσον πηδά και προσγειώνεται στις μύτες των ποδιών του. Κατά την άφιξη στον ξενοδοχείο, ο Τζάκσον ανεβαίνει τη σκάλα που οδηγεί στο δωμάτιο της Μπίλλι Τζιν. Κάθε σκαλί, στο οποίο πατά, φωτίζεται μέχρι που σβήνεται η λέξη Hotel, που είναι γραμμένη στο ταμπλό. Ο φωτογράφος τότε φθάνει στο ξενοδοχείο και βλέπει τον Τζάκσον να εξαφανίζεται καθώς καλύπτεται από την κουβέρτα του κρεβατιού της Μπίλλι Τζιν. Ο Τζάκσον έχει μια νέα εμφάνιση στο βίντεο - τα μαλλιά του έχουν μπούκλες. Τα ρούχα του Τζάκσον, ένα μαύρο δερμάτινο σακάκι με ροζ πουκάμισο και κόκκινο παπιγιόν, έχουν αντιγραφεί από παιδιά στις ΗΠΑ. Οι μιμήσεις έγιναν συνήθεια έτσι ώστε, παρά τις διαμαρτυρίες των μαθητών, το Bound Brook High School στο Νιού Τζέρσι απαγόρευσε στους μαθητές να φορούν ένα άσπρο γάντι όπως έκανε ο Τζάκσον στην εκτέλεση του Billie Jean στο Motown 25: Yesterday, Today, Forever.
Το μουσικό βίντεο συμπεριλήφθηκε στα άλμπουμ Video Greatest Hits – HIStory, Number Ones, στο επιπλέον DVD του Thriller 25 και στο Michael Jackson's Vision.
Μιλτιάδης Γιαταγάνας
Ο επιλοχίας Μιλτιάδης Γιαταγάνας ήταν Έλληνας στρατιωτικός και εθνικός αγωνιστής της επανάστασης της Θεσσαλίας.
Βιογραφικά στοιχεία
Η καταγωγή του ήταν από την Δωρίδα. Υπηρέτησε στο Σώμα των Ευζώνων του Ελληνικού Στρατού. Πήρε μέρος στην μάχη της Κριτζόβαλης και τραυματίστηκε σοβαρά από τις σφαίρες.
Billie Jean
Motown 25
Στις 25 Μαρτίου 1983, ο Τζάκσον εκτέλεσε το Billie Jean για το σόου της πρώην δισκογραφικής του εταιρείας, Motown. Το Motown 25: Yesterday, Today, and Forever που διοργανώθηκε στο Pasadena Civic Auditorium ήταν σόου για τα 25 χρόνια της εταιρείας. Διοργανωμένο από τη Σουζάν Ντε Πάς, στο σόου συμμετείχαν παλιοί και σύγχρονοι καλλιτέχνες της εταιρείας. Τα αστέρια της Motown θα ενώνονταν ξανά, για να τιμήσουν τον Μπέρρι Γκόρντι και να αναγνωρίσουν τον σημαντικό ρόλο που είχε στη ζωή τους. Ο Τζάκσον αρχικά αρνήθηκε την πρόσκληση, και δήλωσε ότι δεν ήθελε να εμφανιστεί ζωντανά, ή να εμφανιστεί ξανά με τα αδέρφια του. Ο Τζάκσον άλλαξε γνώμη μετά από επίσκεψη του Γκόρντι, τον οποίον σεβόταν πολύ. Ο Τζάκσον δήλωσε ότι θα εκτελέσει και solo. Ο Γκόρντι συμφώνησε και αποφασίστηκε να εκτελεστεί το Billie Jean.
Μιλτιάδης Γιαταγάνας
Βιογραφικά στοιχεία
Αδερφός του ήταν ο λοχίας των ευζώνων Ηρακλής.
Πηγές
Κατηγορία:Έλληνες οπλίτες Κατηγορία:Ιστορία της Θεσσαλίας
Billie Jean
Motown 25
thumb|left|300px|Ο Μάικλ Τζάκσον εκτελεί το moonwalk καθώς εκτελεί το Billie Jean, κατά τη διάρκεια του Motown 25
Μετά τις εμφανίσεις των Μάρβιν Γκάι, Σμόκι Ρόμπινσον και Μάρι Βέλλς, ακολούθησαν οι Τζάκσον με την πρώτη εμφάνιση του συγκροτήματος μετά από 8 χρόνια. Τα αδέρφια εκτέλεσαν ένα ποτ πουρί των παλαιών τραγουδιών τους. Αφού εκτέλεσαν το I'll Be There, άφησαν τον Μάικλ μόνο στη σκηνή. Ο Τζάκσον φορούσε μαύρο παντελόνι, μαύρο σακάκι και ένα λευκό γάντι. Για να αρχίσει την εμφάνιση του, ο Τζάκσον έβαλε απότομα ένα καπέλο και έλαβε μια πόζα, έχοντας το λευκό γάντι στο αριστερό χέρι, στις μύτες των ποδιών του. Πέταξε το καπέλο στην άκρη και εκτέλεσε το Billie Jean. Κατά την εκτέλεση, ο τραγουδιστής άρχισε να εκτελεί το moonwalk για πρώτη φορά δημοσίως και αυτή η κίνηση τον έκανε εικόνα της ποπ. Ο Τζάκσον πήγαινε προς τα πίσω για να εκτελέσει το moonwalk, πριν γυρίσει και προσγειωθεί en pointe.
Το Motown 25: Yesterday, Today, Forever είχαν δει 50 εκατομμύρια άνθρωποι και έδωσε στον Τζάκσον μια υποψηφιότητα για Έμμι. Με αυτή την εμφάνιση, ο Τζάκσον έλαβε νέο κοινό και αύξησε τις πωλήσεις του Thriller, το οποίο έγινε το καλύτερο σε πωλήσεις άλμπουμ όλων των εποχών. Μια μέρα μετά την προβολή του σόου, ο Τζάκσον έλαβε τηλεφώνημα από το είδωλο της παιδικής του ηλικίας, Φρεντ Αστέρ. Ακόμα ένα είδωλο της παιδικής ηλικίας του Τζάκσον, ο Σάμμι Ντάβις, έδωσε έμφαση στο μαύρο σακάκι του Τζάκσον και αργότερα το έλαβε ως δώρο.
Ο Τζάκσον δήλωσε ότι ήταν απογοητευμένος με την εμφάνιση του - ήθελε να μείνει στις μύτες των ποδιών του για περισσότερο χρόνο. Ο Τζάκσον δήλωσε ότι το Billie Jean ήταν ένα από τα αγαπημένα του τραγούδια για να εμφανιστεί ζωντανά, αλλά όχι με τον τρόπο που το εκτέλεσε στο Motown 25: Yesterday, Today, Forever. «Το κοινό ήθελε κάτι καινούργιο - και είχα να εκτελέσω το moonwalk», δήλωσε αργότερα. «Ήθελα να εκτελέσω μια διαφορετική εκδοχή».
Σε ένα κατάλογο Top 100 των VH1 και Entertainment Weekly το 2000, η εκτέλεση του Τζάκσον βαθμολογήθηκε ως η 6η μεγαλύτερη rock 'n' roll τηλεοπτική στιγμή. Πέντε χρόνια αργότερα, το Entertainment Weekly ονόμασε την εμφάνιση του Τζάκσον στο Motown 25 την πιο σημαντική στιγμή στην ιστορία της ποπ. «Ήταν μια στιγμή που δεν είχε καμία ζωντανή εμφάνιση. Είχε μια μεσσιανική ποιότητα», δήλωσε ο Στηβ Ντάλι της Entertainment Weekly.
Διαφημίσεις της Pepsi
Το 1984, η Pepsi χορήγησε την περιοδεία των Τζάκσον 5, Victory Tour. Ως αντάλλαγμα, ο Μάικλ και τα αδέρφια του συμμετείχαν σε δύο διαφημίσεις της εταιρείας. Ο Τζάκσον θα εκτελούσε ένα τραγούδι με τη μελωδία του Billie Jean, ονόματι Pepsi Generation. Το τραγούδι χρησιμοποιήθηκε στην επίσημη διαφήμιση και κυκλοφόρησε ως 7" promo single. Η πρώτη διαφήμιση είχε τον Αλφόνσο Ριμπέιρο ως μιμητή του Τζάκσον. Τα δύο διαφημιστικά διευθύνθηκαν από τον Μπόμ Γκιράλντι, διευθυντή του μουσικού βίντεο για το Beat It. Στην εκστρατεία για το The Choice of a New Generation, τον Φεβρουάριο του 1984, συμμετείχαν 1.600 άνθρωποι με πρόγραμμα και το 7" single. Κατά το γύρισμα της δεύτερης διαφήμισης, τα πυροτεχνικά που χρησιμοποίηθηκαν εξερράγησαν και έκαψαν τα μαλλιά του Μάικλ. Λόγω του ατυχήματος, ο Τζάκσον χρειαζόταν μια επανορθωτική εγχείρηση.  Τα διαφημιστικά έκαναν την πρεμιέρα στην τελετή των Γκράμι, στην οποία ο Τζάκσον κέρδισε 8 βραβεία.
Κληρονομιά
Το Billie Jean θεωρείται ένα από τα πιο επαναστατικά κομμάτια στην ιστορία της ποπ. Το μουσικό βίντεο για την προώθηση του single ήταν πρωτοποριακό. Το Billie Jean βοήθησε το Thriller να γίνει το καλύτερο σε πωλήσεις άλμπουμ όλων των εποχών και αναφέρεται από μουσικούς όπως Τζάστιν Τίμπερλεϊκ, Κρίς Μπράουν και Usher. Η The Guardian δήλωσε ότι «περισσότερη σκέψη πήγε στην παραγωγή του single σε σύγκριση με τη σκέψη στις καριέρες των Axl Rose, Coldplay, ή Σανάια Τουέιν». Οι ζωντανές εμφανίσεις του Τζάκσον με το κομμάτι επισκίασε το τραγούδι. Πολλοί ήθελαν να βλέπουν τον Τζάκσον να χορεύει κάτω από τη μελωδία του Billie Jean παρά απλά τον ακούνε. Το τραγούδι και οι εμφανίσεις βοήθησαν το Τζάκσον να γίνει εικόνα της ποπ.
Τακτικά, το τραγούδι θεωρείται από ψηφοφόρους ως ένα από τα καλύτερα τραγούδια των εποχών, καθώς επίσης ονομάστηκε και το μεγαλύτερο χορευτικό τραγούδι όλων των εποχών από τους ακροατές του BBC Radio 2. Μετά την ανακοίνωση του νικητή, η παρουσιάστρια Ζο Μπαλ δήλωσε, «Είμαι ευχαριστημένος που το Billie Jean ανακηρύχθηκε το καλύτερο χορευτικό τραγούδι όλων των εποχών. Αυτός είναι ο Τζάκσον στα καλύτερα του». Συνέχισε, «η εμφάνιση του Τζάκσον στην 25η επέτειο της Motown με αυτό το κομμάτι μπορεί να είναι η μεγαλύτερη ζωντανή εμφάνιση όλων των εποχών. Η γραμμή μπάσου είναι απίστευτη, η παραγωγή είναι θανατηφόρα. Είναι απλά τέλειο». Σε ένα κατάλογο των Rolling Stone και MTV το 2000, το τραγούδι ονομάστηκε το πέμπτο (5) μεγαλύτερο ποπ κομμάτι από το 1963. Το I Want You Back και το Beat It έλαβαν την 9η και 22η θέση αντίστοιχα. Το τραγούδι Yesterday των The Beatles, τα δικαιώματα του οποίου έχει ο Τζάκσον, έλαβαν την 1η θέση.
Σε μια ψηφοφορία του 2005 από τη Sony Ericsson, το Billie Jean έγινε το τρίτο πιο αγαπημένο κομμάτι του κόσμου. Περίπου 700.000 άνθρωποι από 60 διαφορετικές χώρες έδωσαν την ψήφο τους για το κομμάτι. Οι ψηφοφόροι από το Ηνωμένο Βασίλειο τοποθέτησαν το Billie Jean στη 1η θέση, μπροστά από το Thriller, με 5 κομμάτια στο top ten να είναι τραγούδια του Τζάκσον. Το τραγούδι έφθασε στην 7η θέση στο MTV Europe's All-Time Top Ten R&B Songs. Σε μια έρευνα με 600.000 ερωτηθέντες, το Channel 4 και το HMV έδωσαν στο Billie Jean τη 16η θέση στο Music of the Millenium Ρoll.
Σε μια συνέντευξη, ο καλλιτέχνης της R&B Φάρρελ Γουίλιαμς δήλωσε ότι το Billie Jean ήταν ένα από τα αγαπημένα του κομμάτια. «Είναι δύσκολο να πεις αν υπάρχει μεγαλύτερο κομμάτι από το Billie Jean. Νομίζω ότι ποτέ δεν θα υπάρξει ένα τραγούδι σαν αυτό, με αυτή τη γραμμή μπάσου, με αυτή την επίδραση και την τελειότητα». Το τραγούδι ακούγεται στην ταινία Οι Άγγελοι του Τσάρλι και στο βιντεοπαιχνίδι Grand Theft Auto: Vice City. Όταν ξανακυκλοφόρησε ως κομμάτι της εκστρατείας του Visionary το 2006, το Billie Jean έφθασε στην 11η θέση στο Ηνωμένο Βασίλειο. Έμεινε στο top 200 για περίπου 40 εβδομάδες και ήταν η πιο επιτυχημένη επανακυκλοφορία. Εκείνη την εποχή, το Billie Jean παιζόταν στα 90% των ραδιοφωνικών σταθμών του κόσμου και είχε 250.000 περιστροφές ανά εβδομάδες στα κλαμπ σε όλο τον κόσμο.
Billie Jean 2008
Ο ράπερ και καλλιτέχνης της χιπ χοπ Κάνιε Γουέστ έκανε ένα remix του κομματιού για το Thriller 25, μια επετειακή κυκλοφορία για τα 25 χρόνια κυκλοφορίας του Thriller. Ονόματι Billie Jean 2008, το remix έλαβε μεικτές γνώμες - οι περισσότεροι κριτικοί δήλωσαν ότι ήταν απίθανο να βρεθεί κάποιο μέρος του κομματιού για να βελτιωθεί. Ο Μπίλ Λάμπ, του About.com, περιέγραψε το remix ως «άψυχο», και πρόσθεσε ότι ακούγεται λες και ο Γουέστ «έβαλε το στούντιο απόλυτα εκφοβισμένο από την ιδιοφυΐα της αρχικής εκδοχής». Ο Τομ Έβινγκ, της Pitchfork Media, εξήγησε ότι ένας στίχος «μπορούσε να προσθέσει δυναμική στο αδέξιο κλειστοφοβικό mix». Ο Μάικλ Τζόσεφ, σε άρθρο για το Thriller 25 στο PopMatters, περιέγραψε τον κατάλογο κομματιών της επανακυκλοφορίας «ευχάριστα» αλλά η μόνη εξαίρεση ήταν το «τεμπέλικο» remix του Γουέστ. Πρόσθεσε, «Είχες την ευκαιρία να κάνεις ένα remix του πιο εικονικού single από το πιο εικονικό άλμπουμ όλων των εποχών, και το μόνο που κατάφερες ήταν να προσθέσεις μια drum machine στην αρχική διευθέτηση του κομματιού;». Ο Ρόμπ Σέφφιλντ, του Rolling Stone, μίσησε τη μετακίνηση της αρχικής γραμμής μπάσου, και συνέχισε «είναι σαν να βάζεις τον Μπόμπι Όρρ στον πάγο χωρίς το μπαστούνι του χόκεϊ». Ο Τόντ Γκίλχριστ, της IGN, επαίνεσε το remix και δήλωσε ότι είναι «αρκετά καλό κομμάτι». Πρόσθεσε, «επαναλαμβάνει σχεδόν το δράμα της γραμμής μπάσου, οι προσθήκες που έκανε ενισχύουν το τραγούδι και το κάνουν πιο σύγχρονο».
Do It Again
Το Do It Again Medley with Billie Jean ήταν το τίτλος της επανεκτέλεσης του κομματιού από το συγκρότημα Slingshot, η οποία κυκλοφόρησε το 1983. Το τραγούδι περιέχει στοιχεία του Billie Jean και του top-ten hit του Στίλι Ντάν, Do It Again.
Κατάλογος κομματιών
Maxi-CD
Παραπομπές
Κατηγορία:Τραγούδια του Μάικλ Τζάκσον Κατηγορία:Τραγούδια του 1982 Κατηγορία:Singles του 1983 Κατηγορία:Singles του 1995 Κατηγορία:Singles της Epic Records Κατηγορία:Post-disco τραγούδια Κατηγορία:Νούμερο 1 singles στα Billboard Hot 100
Συντονισμένη Παγκόσμια Ώρα
Η Συντονισμένη Παγκόσμια Ώρα (Coordinated Universal Time, συντμ. UTC) αποτελεί το διεθνές «σημείο αναφοράς χρόνου».
Η UTC αναφέρεται συχνά ως Παγκόσμια Ώρα και από τον στρατό των ΗΠΑ και ως Zulu Time (ώρα ζούλου). Η UTC έχει αντικαταστήσει την Ώρα Γκρίνουιτς (Greenwich Mean Time, GMT, ώρα του 1ου μεσημβρινού ή 0). Ωστόσο, ορισμένες φορές χρησιμοποιείται λανθασμένα ο όρος GMT στη θέση του UTC.
Η UTC επισημοποιήθηκε το 1960 από την Διεθνή Συμβουλευτική Επιτροπή Ραδιοεπικοινωνιών στη Σύσταση 374, ωστόσο χρησιμοποιείτο ήδη από αρκετά εργαστήρια εθνικού χρόνου. Το σύστημα διορθώθηκε αρκετές φορές, έως ότου υιοθετήθηκε το εμβόλιμο δευτερόλεπτο το 1972 για την απλοποίηση μελλοντικών ρυθμίσεων.
Εξωτερικοί σύνδεσμοι
Κατηγορία:Χρονικές κλίμακες
Βαλλιστικός πύραυλος
thumb|350px|right|Διάγραμμα του V-2, του πρώτου βαλλιστικού πυραύλου. Ένας βαλλιστικός πύραυλος είναι πύραυλος ο οποίος ακολουθεί μια βαλλιστική, υπο-τροχιακή πορεία πτήσης με στόχο τον βομβαρδισμό ενός προκαθορισμένου στόχου με μία ή περισσότερες κεφαλές (συχνά πυρηνικές). Ο πύραυλος καθοδηγείται μόνο κατά τη σχετικά σύντομη αρχική φάση πτήσης του και, στη συνέχεια, η πορεία του διέπεται από τους νόμους της τροχιακής μηχανικής και της βαλλιστικής. Μέχρι σήμερα, οι βαλλιστικοί πύραυλοι προωθούνται κατά τη διάρκεια της πτήσης, με χημικές πυραυλικές μηχανές διαφόρων τύπων.
Ιστορία
Ο πρώτος βαλλιστικός πύραυλος ήταν ο A-4, κοινώς γνωστός ως πύραυλος V-2. Αναπτύχθηκε από τη Ναζιστική Γερμανία κατά τη δεκαετία του 1930 και του 1940 υπό τη διεύθυνση του Βέρνερ φον Μπράουν. Η πρώτη επιτυχής εκτόξευση του V-2 έγινε στις 3 Οκτωβρίου 1942 και μπήκε σε επιχειρησιακή λειτουργία στις 6 Σεπτεμβρίου 1944 εναντίον του Παρισιού. Δύο μέρες αργότερα ακολούθησε επίθεση στο Λονδίνο. Μέχρι το τέλος του Β΄ Παγκοσμίου Πολέμου, τον Μάιο του 1945, πάνω από 3.000 πύραυλοι V-2 είχαν εκτοξευθεί.
Συνολικά 30 έθνη έχουν εγκαταστήσει λειτουργικά έτοιμους βαλλιστικούς πυραύλους. Περαιτέρω ανάπτυξη συνεχίζεται, με περίπου 100 δοκιμές (μη συμπεριλαμβανομένων εκείνων των ΗΠΑ) βαλλιστικών πυραύλων το 2007, ως επί το πλείστον από την Κίνα, το Ιράν και τη Ρωσική Ομοσπονδία. Το 2010, κυβερνήσεις των ΗΠΑ και της Ρωσίας υπέγραψαν συνθήκη για τη μείωση των διηπειρωτικών βαλλιστικών πυραύλων τους κατά την επόμενη επταετία (μέχρι το 2017) σε 1.550 μονάδες ο καθένας.
Πτήση
Η τροχιά ενός βαλλιστικού πυραύλου αποτελείται από τρία στάδια: το στάδιο της προώθησης, το στάδιο ελεύθερης πτήσης, το οποίο αποτελεί και το μεγαλύτερο μέρος του συνολικού χρόνου πτήσης, και το στάδιο της επανεισόδου, όπου το βλήμα επανέρχεται στην ατμόσφαιρα της Γης.
Οι βαλλιστικοί πύραυλοι μπορούν να εκτοξευθούν από σταθερές τοποθεσίες ή από κινητές πλατφόρμες εκτόξευσης, συμπεριλαμβανομένων οχημάτων (αυτοκινούμενοι εκτοξευτές πυραύλων - TELs), αεροσκαφών, πλοίων και υποβρυχίων. Η φάση της προώθησης μπορεί να διαρκέσει από μερικές δεκάδες δευτερόλεπτα έως αρκετά λεπτά και μπορεί να αποτελείται από πολλαπλά πυραυλικά στάδια εκτόξευσης.
Όταν βρίσκεται στο διάστημα, δεν παρέχεται άλλη ώση και έτσι ο πύραυλος εισέρχεται στη φάση ελεύθερης πτήσης. Για να καλύψει μεγάλες αποστάσεις, οι βαλλιστικοί πύραυλοι εκτοξεύονται συνήθως σε ύψος ανάλογο με μιας υπο-τροχιακής διαστημικής πτήσης. Το μεγαλύτερο υψόμετρο (απόγειο) που έχει επιτευχθεί για διηπειρωτικούς πυραύλους κατά τη φάση της ελεύθερης πτήσης, είναι γύρω στα 1.200 χιλιόμετρα.
Τύποι βαλλιστικών πυραύλων
thumb|250px|right|Εκτόξευση του [[Trident II SLBM από υποβρύχιο του Βασιλικού Ναυτικού κατηγορίας Vanguard.]] Οι βαλλιστικοί πύραύλοι μπορεί να διαφέρουν σε μεγάλο βαθμό ως προς το βεληνεκές και τη χρήση τους, και συνήθως διαιρούνται σε κατηγορίες με βάσει το βεληνεκές. Διάφορα σχήματα χρησιμοποιούνται από διαφορετικές χώρες, για την κατηγοριοποίηση των βεληνεκών των βαλλιστικών πυραύλων:
Μικρού και μεσαίου βεληνεκούς πύραυλοι συχνά αναφέρονται από κοινού ως τακτικοί βαλλιστικοί πύραυλοι ή θεάτρου επιχειρήσεων (TBMs). Μεσαίου και μεγάλου βεληνεκούς βαλλιστικοί πύραυλοι συνήθως σχεδιάζονται για να φέρουν πυρηνικά όπλα, διότι το ωφέλιμο φορτίο τους είναι πολύ περιορισμένο έτσι ώστε τα συμβατικά εκρηκτικά να είναι αποτελεσματικά (αν και οι ΗΠΑ εξετάζουν την ιδέα ενός διηπειρωτικού πυραύλου οπλισμένου με συμβατικά εκρηκτικά που θα παρέχουν την ικανότητα κοντινών, ακαριαίων αεροπορικών επιθέσεων παγκοσμίως, παρά το υψηλό κόστος).
Η φάση ελεύθερης πτήσης των βαλλιστικών πυραύλων είναι ίδια για όλους (και για τους ICBMs), εκτός από τους πυραύλους με βεληνεκές μικρότερο των 350 χιλιομέτρων, οι οποίοι δεν έχουν καμία εξωατμοσφαιρική δραστηριότητα.
Οιονεί βαλλιστικοί πύραυλοι
Σε χαμηλότερη τροχιά από ένα βαλλιστικό πύραυλο, ένας οιονεί βαλλιστικός πύραυλος μπορεί να διατηρήσει υψηλότερη ταχύτητα, αφήνοντας, ως εκ τούτου, λιγότερο χρόνο στον στόχο του να αντιδράσει στην επίθεση, εις βάρος της περιορισμένης εμβέλειας.
Ο ρωσικός πύραυλος Ισκάντερ (Iskander), και o Shaurya της Ινδίας είναι οιονεί βαλλιστικοί πύραυλοι. Ο Shaurya επιτυγχάνει υπερηχητικές ταχύτητες πολύ σύντομα μετά την εκτόξευση και, στη συνέχεια, ταξιδεύει στο στόχο του σε υψόμετρο έως και 50 χιλιόμετρα, ακολουθώντας ένα οιονεί βαλλιστικό μονοπάτι. Αυτό βοηθά το βλήμα να αποφύγει έναν αντι-βαλλιστικό πύραυλο και να χτυπήσει το στόχο με ακρίβεια.
Πύραυλοι οι οποίοι συνδυάζουν ένα ευέλικτο όχημα επανεισόδου (MaRV), με ένα τερματικό σύστημα καθοδήγησης, επιτρέποντάς τους να προσαρμόζουν το μονοπάτι πτήσης τους, καθώς πλησιάζουν τον στόχο τους, πιστεύεται ότι βρίσκονται υπό ανάπτυξη στην Κίνα για να χρησιμοποιηθούν ως αντι-ναυτικοί βαλλιστικοί πύραυλοι.
Εξωτερικοί σύνδεσμοι
Κατηγορία:Πύραυλοι Κατηγορία:Βλητική
Χρηματιστήριο αξιών
Το πρώτο χρηματιστήριο αξιών ιδρύθηκε στη Φλάνδρα, πιθανότατα στην Αμβέρσα (σημερινό Βέλγιο) το 1460. Ο θεσμός διαδόθηκε γρήγορα στην περιοχή. Το 1602 στο χρηματιστήριο του Άμστερνταμ εισήχθη η πρώτη πολυμετοχική εταιρεία, η Ολλανδική Εταιρεία Ανατολικών Ινδιών (Dutch East India Company).
Σήμερα τα χρηματιστήρια είναι ένας απαραίτητος θεσμός για το παγκόσμιο οικονομικό σύστημα. Στις πλούσιες οικονομίες του κόσμου συναντάμε και τις πιο ανεπτυγμένες κεφαλαιαγορές που συνήθως βασίζονται σε ένα χρηματιστήριο αξιών, όπως το χρηματιστήριο της Νέας Υόρκης (NYSE) στη Wall Street (όπου και το χρηματιστήριο NASDAQ), το χρηματιστήριο του Λονδίνου, του Παρισιού ή της Φρανκφούρτης.
Χρηματιστήριο Αξιών Αθηνών
Στην Ελλάδα τα χρηματιστήρια δεν έχουν τόσο μακρόχρονη ιστορία. Το χρηματιστήριο Αθηνών ιδρύθηκε μόλις τον 19ο αιώνα. Όσο η ελληνική οικονομία όμως είχε μαζικό κρατικό έλεγχο και το τραπεζικό σύστημα ήταν μη ανταγωνιστικό, το χρηματιστήριο απευθυνόταν μόνο σε λίγες σχετικά μικρές εταιρείες και σε περιορισμένους επενδυτές. Μαζικά γνωστό και αγαπητό έγινε την δεκαετία του 1990, καθώς το ελληνικό τραπεζικό σύστημα άρχισε να απελευθερώνεται, μεγάλες τράπεζες ιδιωτικοποιήθηκαν και τα επιτόκια άρχισαν να πέφτουν στον δρόμο προς την ΟΝΕ. Μετοχοποιήσεις μεγάλων δημόσιων εταιρειών όπως ο ΟΤΕ και αρκετά αργότερα η ΔΕΗ, βοήθησαν στο να διαδοθεί η κατοχή μετοχών στους Έλληνες. Κατά το τέλος της δεκαετίας το χρηματιστήριο είχε περίπου 1,5 εκατομμύρια ενεργούς μετόχους οι οποίοι έψαχναν για πιο αποδοτικές επενδύσεις από τα πενιχρά επιτόκια καταθέσεων και τα ελάχιστα άλλα επενδυτικά εργαλεία. Η μεγάλη πτώση του χρηματιστηρίου από το 1999 μέχρι το 2003 ονομάστηκε Χρηματιστηριακό κραχ του 1999 και επηρέασε σχεδόν ολόκληρη την οικονομική πορεία της Ελλάδας. Ο αριθμός των ενεργών επενδυτών σε μετοχές σήμερα (Μάιος 2006) είναι σημαντικά χαμηλότερος, λόγω της πτώσης των τιμών και την συνακόλουθη μείωση του ενθουσιασμού. Αυτή η αρκετά μεγάλη πτώση ήταν παράλληλη με την πτώση τιμών στα περισσότερα δυτικά χρηματιστήρια που ακολούθησε την "φούσκα" των μετοχών υψηλής τεχνολογίας. Στην Ελλάδα όμως, λόγω της μεγάλης απειρίας των μετόχων και του "τυχοδιωκτικού" χαρακτήρα των περισσότερων επενδυτών, η πτώση έγινε πιο αισθητή ψυχολογικά. Οι επιπτώσεις στην πραγματική οικονομία όμως παρέμειναν πολύ περιορισμένες.
Τα τελευταία χρόνια έχουμε μια σχετική άνοδο στο ΧΑΑ. Κυρίως δύναμη φαίνονται να είναι ξένα επενδυτικά κεφάλαια που βλέπουν προοπτικές ανόδου, κυρίως στις επιχειρήσεις που έχουν κάποια ανάμιξη σε βαλκανικά και μεσογειακά κράτη.
Δικτυακοί Τόποι
Κατηγορία:Χρηματιστήρια
Ιάκωβος του Καμέρος
Ο Ιάκωβος του Καμέρος, (Ισπανικά ː Jaime infante de Castilla y señor de los Cameros,, 11 Ιουλίου 1268 - 9 Αυγούστου 1284) από τον Καστιλιανό Οίκο της Ιβρέα ήταν πρίγκιπας (infante) της Καστίλης και κύριος του Καμέρος.
Βιογραφία
Ήταν ο πέμπτος γιος του Αλφόνσου Ι΄ της Καστίλης και της Γιολάντας της Αραγωνίας μέλος του Οίκου της Βαρκελώνης, μεγαλύτερης κόρης του Ιακώβου Α΄ της Αραγωνίας. Μεγαλύτερα αδέλφια του ήταν οι Φερδινάνδος δε λα Θέρδα, διάδοχος, ο Σάντσο Δ΄ της Καστίλης, ο Πέτρος της Λεδέσμα και ο Ιωάννης, κύριος της Βαλένθια δε Κάμπος.
Γεννήθηκε στην Καστίλη και το 1281 έγινε ιππότης από τον πατέρα του στο Μπούργος ταυτόχρονα με τους γάμους των αδελφών του Πέτρου και Ιωάννη. Ο Φρειδερίκος -αδελφός του Αλφόνσου Ι΄- και ο ανιψιός του Σιμόν Ρούιθ κύριος του Καμέρος προσπάθησαν να λάβουν τον θρόνο, αλλά ο Αλφόνσος Ι΄ τους εκτέλεσε το 1277 και έκανε τον Ιάκωβο κύριο του Καμέρος (Cameros).
Στον επόμενο εμφύλιο μεταξύ του αδελφού του Σάντσο και του πατέρα τους Αλφόνσου Ι΄, ο Ιάκωβος έλαβε αρχικά το μέρος του αδελφού του, αλλά το 1283 μεταστράφηκε στην υπηρεσία του πατέρα του. Μάλιστα το ίδιο έτος με τη συνεργασία τού Χουάν Αλφόνσο δε Άρο ξεσήκωσε τις πόλεις Σορία και Άγρεδα εναντίον του Σάντσο. Ο Αλφόνσος Ι΄, ως ανταμοιβή για τις υπηρεσίες του, τού έδινε με τη διαθήκη του το βασίλειο της Μούρθια, με τον όρο ότι αυτό είναι υποτελές στο βασίλειο της Καστίλης. Την Καστίλη την κληροδότησε στον εγγονό του Αλφόνσο, γιο τού πρωτότοκου γιου του Φερδινάνδου δε λα Θέρδα, διαδόχου. Τελικά ο Σάντσο σφετερίστηκε το θρόνο και εκτόπισε τον 14ετή Φερδινάνδο.
Αναφορά σε Πηγές
Κατηγορία:Καστιλιανός Οίκος της Ιβρέας
Τηλέμαχος Κάνθος
Ο Τηλέμαχος Κάνθος θεωρείται ένας από τους "πατέρες" της κυπριακής ζωγραφικής και υπήρξε ο πρώτος χαράκτης στο νησί. Κατάγεται από την Άλωνα της Πιτσιλιάς. Η μητέρα του, η Ευγενία Αραβή, ήταν αγρότισσα και ο πατέρας του, ο Χριστόδουλος Κάνθος, ήταν δάσκαλος. Σχέδια του Χριστόδουλου Κάνθου από τα μαθητικά του χρόνια στο Παγκύπριο Γυμνάσιο, είχαν βραβευτεί σε έκθεση στο Ζάππειο Αθηνών. Η σχολική εφορεία του είχε προσφέρει υποτροφία για σπουδές ζωγραφικής στην Αθήνα, οικογενειακοί όμως λόγοι εμπόδισαν τον Χριστόδουλο Κάνθο να τη δεχτεί. Ανάγλυφά του υπάρχουν στις εκκλησίες της Άλωνας και του Πολυστύπου.
Η χαρακτική του Γ. Κεφαλληνού όπως και η ζωγραφική του Cézanne και των Γάλλων συγχρόνων του ενέπνευσαν τον νεαρό Κάνθο πολύ περισσότερο από τη συντηρητική τέχνη και τεχνοτροπία των τότε δασκάλων του της ζωγραφικής στο Πολυτεχνείο.
Φοιτητής ακόμα, είχε την ευκαιρία να εργαστεί ως βοηθός με το χαράκτη δάσκαλό του σε πολυτελείς εκδόσεις βιβλίων. Το 1936 έζησε και εργάστηκε για μερικούς μήνες στην Κέρκυρα, στο Εργαστήριο Γραφικών Τεχνών Ασπιώτη-ΕΛΚΑ, εταιρεία με την οποία συνέχισε να συνεργάζεται και στην Αθήνα.
Το 1939 αναγκάστηκε, λόγω του πολέμου, να επιστρέψει και να παραμείνει στην Κύπρο, όπου βιοπάλαιψε. Τα πρώτα δύο χρόνια έμεινε αποκλεισμένος στην Άλωνα χαράζοντας και ζωγραφίζοντας, ενώ αργότερα του ζήτησαν να εργαστεί ως σκηνογράφος και ενδυματολόγος στο νεοσύστατο κυπριακό θέατρο "Λυρικό" και "Νέο Λυρικό". Παράλληλα έκανε σ' αυτή την περίοδο εκατοντάδες πορτρέτα, σχέδια, ακουαρέλες και ελάχιστες ελαιογραφίες.
Το 1950 ταξίδεψε στο Λονδίνο, όπου ο αδερφός του Θεόδοτος Κάνθος μετεκπαιδευόταν τότε σε θέματα παιδαγωγικής της τέχνης. Ο Τ. Κάνθος έμεινε στο Λονδίνο για πέντε μήνες και επισκέφτηκε μουσεία και πινακοθήκες. Την ίδια εποχή επισκέφτηκε τη Γαλλία και την Ιταλία. Επιστρέφοντας στην Κύπρο δέχτηκε διορισμό ως καθηγητής τέχνης στο Παγκύπριο Γυμνάσιο, όπου γνώρισε τη Ζωή Χαρικλείδου και παντρεύτηκαν το 1952. Ευκαιρία να πάρει το δίπλωμά του στη χαρακτική από την Ανώτατη Σχολή Καλών Τεχνών Αθηνών του δόθηκε το 1956.
Ο Τ. Κάνθος ανταποκρίθηκε θετικά σε κάθε κάλεσμα του τόπου του και ως μέλος της πρώτης καλλιτεχνικής γενιάς ίδρυσε το 1964 μαζί με άλλους το Επιμελητήριο Καλών Τεχνών Ε.ΚΑ.ΤΕ. Υπήρξε παραγωγικότατος καλλιτέχνης στον οποίο η μοίρα χάρισε το προνόμιο να είναι σε θέση να εργάζεται μέχρι το θάνατό του, στις 18 Νοεμβρίου του 1993. Άφησε σημαντικό και υψηλής ποιότητας έργο: ελαιογραφίες, σχέδια, ακουαρέλες και χαρακτικά, στην πλειονότητά τους εμπνευσμένα από την Κύπρο, τη φύση, και τους ανθρώπους της, ιδιαίτερα από  τη γενέτειρά του, την Άλωνα, αλλά και από την Αττική, την Κέρκυρα, το Λονδίνο. Στη Βιένη, όπου ζούσαν οι θυγατέρες του, Ελένη και Ευγενία Κάνθου οι οποίες ασχολούνταν με το κλασικό τραγούδι και την κιθάρα αντίστοιχα, ο Τ. Κάνθος έκανε μερικά από τα εξαιρετικότερα του σχέδια και ελαιογραφίες.
Ο ίδιος ο καλλιτέχνης χαρακτήρισε την τέχνη του ως "βιωματική", γιατί βρισκόταν σε άμεση σχέση με αυτό που ζούσε. Σε αντίθεση με τη ζωγραφική του που είναι ποιητική με πολύ λυρισμό, η χαρακτική του, ιδιαίτερα στα έργα που σκάλισε το 1941 στη διάρκεια του Β΄ Παγκοσμίου Πολέμου και μετά την τραγωδία του 1974, είναι ρωμαλέα και δραματική με τρομερή εκφραστική δύναμη. Η σύνθεση των έργων είναι λιτή με συμβολικό, πανανθρώπινο χαρακτήρα. Ιδιαίτερη θέση στο χαρακτικό του έργο για την εσωτερικότητα και δύναμη της έκφρασης έχει η σειρά των δώδεκα ξυλογραφιών με τίτλο "Σκληροί Χρόνοι" η οποία και βραβεύτηκε το 1984 στην ΧV Μπιενάλε της Αλεξάνδρειας.
Το 1979 ο Τ. Κάνθος βραβεύτηκε από την Ακαδημία Αθηνών με το "Βραβείο Αλεξάνδρου Διομήδους".
Έργα του υπάρχουν σε ιδιωτικές και κρατικές συλλογές στην Κύπρο και το εξωτερικό και έχουν εκτεθεί σε ατομικές εκθέσεις στην Αμμόχωστο 1934 και 1960, Λευκωσία, 1940, 1959, 1973, 1979, 1985, 1989, Αθήνα 1972 και 1982, Βιένη 1991, και μετά θάνατον στο Λονδίνο 1996, Βερολίνο 2004, και στο Ελσίνκι το 2008 καθώς και σε πολυάριθμες ομαδικές εκθέσεις ανά το παγκόσμιον.
Εξωτερικοί σύνδεσμοι
Κατηγορία:Κύπριοι ζωγράφοι
Κατάλογος δημάρχων Καλαμάτας
Κατάλογος Δημάρχων Καλαμάτας από το 1834.
Πρώτος δήμαρχος Καλαμάτας ήταν ο Παναγιώτης Μπενάκης, ο οποίος υπηρέτησε από το 1834 έως το 1841. Από το 1964 έως το 1972 δήμαρχος ήταν ο πολιτικός μηχανικός Κωνσταντίνος Κουτουμάνος (1928-2003 ), ο οποίος επί δημαρχίας του μετέφερε το κτήριο του δημαρχείου από τη στοά της οδού Λόντου σε νεοκλασικό κτήριο και επίσης μερίμνησε για τη μελέτη και το σχεδιασμό του έργου να σκεπαστεί η κοίτη του ποταμού Νέδοντα. Ο Εμμανουήλ Βέκκος ήταν ο πρώτος αιρετός δήμαρχος της πόλης μετά την πτώση της χούντας.
Παραπομπές
Κατηγορία:Κατάλογοι Ελλήνων δημάρχων Κατηγορία:Δήμαρχοι Καλαμάτας
Αυγό (Πίνδος)
Το Αυγό ή Αβγό αποτελεί κορυφή της οροσειράς της Πίνδου, στο Νομό Τρικάλων. Έχει υψόμετρο 2.148 μέτρα και ονομάστηκε Αυγό από το σχήμα της κορυφής. Η κορυφή είναι ομαλή στην ανάβαση (από την βόρεια πλευρά της) και από 1.200 μέτρα και πάνω γυμνή από δέντρα. Σε πετρώδη μέρη του συναντά κανείς αυτοφυές τσάι. Επίσης ένα μοναδικό στοιχείο που έχει η κορυφή, είναι πως στο κάτω μέρος της σχηματίζεται μια φιγούρα ορειβάτη, όπου οι ντόπιοι τον αποκαλούν "Αλπίνο".
Σημείωση
Υπάρχει συνώνυμη κορυφή στον Χελμό στην Πελοπόννησο αλλά και λόφος κοντά στο Νέο Μπιζάνι.
Παραπομπές
Αυγο Κατηγορία:Κορυφές της Ελλάδας Κατηγορία:Πίνδος
Λούκας Μπογέ
Ο Λούκας Μπογέ (Lucas Boye, γενν. στις 28 Φεβρουαρίου 1996) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Ρέντινγκ, με δανεισμό από την Τορίνο.
Τα ψευδώνυμά του είναι El Tanque (Το Τανκ) και El Toro (Ο Ταύρος).
Τα πρώτα χρόνια
Ο Μπογέ κλήθηκε από τον Ραμόν Ντίαζ, για την προετοιμασία της Ρίβερ Πλέιτ στη Σάλτα τον Ιανουάριο του 2014. Το ανεπίσημο ντεμπούτο του έλαβε χώρα στις 29 Ιανουαρίου 2014 σε φιλικό αγώνα εναντίον της Σαν Λορένσο στο γήπεδο Πάδρε Ερνέστο Μαρτεαρένα της Σάλτα, όπου αντικατέστησε τον Τζόναθαν Φάμπρο στο 23ο λεπτό του δευτέρου ημιχρόνου. Η Ρίβερ Πλέιτ έχασε τον αγώνα με 1-3.
Έκανε το επίσημο ντεμπούτο του ενάντια στην Φέρρο, στον τελικό αγώνα του Κυπέλλου Αργεντινής 2013-14, οπου η Ρίβερ κέρδισε 6-5 στα πέναλτι.
Το ντεμπούτο του στην Πριμέρα Ντιβιζιόν έγινε στον ισόπαλο αγώνα 1-1 εναντίον της Χιμνάσια την πρώτη αγωνιστική της σεζόν. Τέσσερις μέρες αργότερα, στις 31 Αυγούστου, σκόραρε το πρώτο του γκολ στο πρωτάθλημα ύστερα από ασίστ του Τόμας Μαρτίνεζ, το τρίτο στη νίκη με 3-1 επί της Σαν Λορένσο.
Τορίνο
Την 1η Φεβρουαρίου 2016, υπέγραψε συμβόλαιο με την ιταλική Τορίνο για τέσσερα χρόνια, ξεκινώντας από τον Ιούλιο του 2016.
Θέλτα (δανεισμός)
Στις 31 Ιανουαρίου 2018, μετακινήθηκε με δανεισμό στην ισπανική Θέλτα. Ολοκλήρωσε τον δανεισμό του με 13 συμμετοχές, χωρίς γκολ.
ΑΕΚ (δανεισμός)
Ο Μπογέ μετακινήθηκε ως δανεικός στην ΑΕΚ για τη σεζόν 2018-19. Στις 28 Οκτωβρίου 2018, σκόραρε το πρώτο του γκολ, ύστερα από μία αντεπίθεση της ομάδας του, στην επιβλητική εντός έδρας νίκη με 4-0 εναντίον του Άρη Θεσσαλονίκης.
Ρέντινγκ (δανεισμός)
Στις 2 Αυγούστου, η Ρέντινγκ ΦΚ της Τσάμπιονσιπ ανακοίνωσε την απόκτηση του Μπογέ με μονοετή δανεισμό από την Τορίνο. Σημείωσε το πρώτο του γκολ για την ομάδα στις 25 Σεπτεμβρίου 2019, σε μία ισοπαλία με τη Γουλβερχάμπτον Γουόντερερς για το Λιγκ Καπ.
Τρόπος παιχνιδιού
Ο Μπογέ χαρακτηρίζεται ως περιφερειακός επιθετικός με εξαιρετική τεχνική και ντρίμπλα. Είναι γνωστός για την εργατικότητα του και την προθυμία του να θυσιάσει τον εαυτό του για την ομάδα. Συγκρίνεται με τον πρώην επιθετικό της Ρόμα, Άμπελ Μπάλμπο.
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ρίβερ Πλέιτ Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Νιούελς Ολντ Μπόις Κατηγορία:Ποδοσφαιριστές Τορίνο ΦΚ Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Θέλτα Βίγο Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Ρέντινγκ ΦΚ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ξένοι ποδοσφαιριστές στην Αγγλία
Κλεοπάτρα Δ΄ της Αιγύπτου
Βασίλισσα στην Αίγυπτο
Κατά την παιδική της ηλικία ο πατέρας της ήρθε σε σύγκρουση με την αδελφή και βασίλισσά του, Κλεοπάτρα Β', και αναγκάστηκε να διαφύγει με τη νέα του σύζυγο, Κλεοπάτρα Γ', και τα παιδιά του στο νησί της Κύπρου το 131 π.Χ. Η αποκατάσταση της ηρεμίας στην Αλεξάνδρεια άργησε να έρθει, ωστόσο ο Πτολεμαίος Η' κατάφερε να ανακτήσει το θρόνο το 130/29 π.Χ. Ο βασιλιάς άφησε την τελευταία του πνοή το 116 π.Χ. αφήνοντας πίσω του δύο γιους, τον Πτολεμαίο και τον Πτολεμαίο Αλέξανδρο, καθώς και τρεις κόρες: την Τρύφαινα, βασίλισσα των Σελευκιδών στη Συρία, την Κλεοπάτρα Δ', που παντρεύτηκε το μεγαλύτερο από τους δυο αδελφούς της και την Κλεοπάτρα Σελήνη Α'. Σύμφωνα με τη διαθήκη του πατέρα τους, ο θρόνος της Αιγύπτου, έμενε στην Κλεοπάτρα Γ', με την προϋπόθεση να μοιραζόταν τη βασιλεία με έναν από τους γιους της, όποιον αυτή προτιμούσε. Η Κλεοπάτρα σκόπευε να επιλέξει για τους δικούς της λόγους το νεότερο αδελφό, τον Αλέξανδρο, όμως οι αλεξανδρινοί τελικά έκριναν εκείνοι επιβάλλοντας τον Πτολεμαίο, που έμεινε στην ιστορία ως Πτολεμαίος Θ' Λάθυρος.
Ο νεαρός άντρας αρχικά δεν ήταν σε θέση να αντισταθεί στις επιταγές της μητέρας του. Δεν αντιστάθηκε καν όταν εκείνη απομάκρυνε από το πλάι του την Κλεοπάτρα Δ', την σύζυγο-αδελφή του, με την όποια ήταν πολύ δεμένος, και τον ανάγκασε να παντρευτεί την άλλη του αδελφή, την Κλεοπάτρα Σελήνη Α'. Όσο για τον μικρότερο αδελφό του, τον Πτολεμαίο Αλέξανδρο, η μητέρα τους θεώρησε συνετό να τον απομακρύνει από την Αλεξάνδρεια. Έλαβε τον τίτλου του Στρατηγού της Κύπρου και διέμενε στο νησί.
Βασίλισσα στη Συρία
Η Κλεοπάτρα Δ' επέδειξε τον δυναμισμό των γυναικών της δυναστείας που έφεραν εξίσου το διάσημο στις μέρες μας όνομα: Κλεοπάτρα. Ήταν έτοιμη να εναντιωθεί στη μητέρα της, όπως και εκείνη είχε κάνει στο παρελθόν με τη δική της μητέρα, την Κλεοπάτρα Β'. Μετέβη στην Κύπρο όπου και σκόπευε να ξεσηκώσει προσωπικό της στρατό ανάμεσα στους στρατιώτες που υπηρετούσαν στο νησί. Οι πηγές μας δεν μας προσφέρουν πληροφορίες για το κατά πόσο ο Πτολεμαίος Αλέξανδρος της υποσχέθηκε συμμαχία και γάμο, ή κατά πόσο την ενθάρρυνε για λίγο μέχρι να τον επαναφέρει στην τάξη η μητέρα τους.
Σε κάθε περίπτωση τελικά η Κλεοπάτρα Δ' δεν έμεινε στην Κύπρο. Πήγε στη Συρία, όπου και πρόσφερε το χέρι και το στρατό της στον διεκδικητή του θρόνου των Σελευκιδών, Αντίοχο Θ' Κυζικηνό. Ο τελευταίος βρισκόταν σε πόλεμο με τον ετεροθαλή αδελφό του, Αντίοχο Η' Γρυπό για το θρόνο της Συρίας, με τον τελευταίο να έχει νυμφευθεί τη μεγαλύτερη αδελφή της Κλεοπάτρας, την Τρύφαινα. Η Κλεοπάτρα βρισκόταν στην Αντιόχεια όταν η πόλη κατελήφθη από τον Αντίοχο Γρυπό, και για να σωθεί κατέφυγε στο ναό του Απόλλωνα στη Δάφνη. Ο Αντίοχος επιθυμούσε να της χαρίσει τη ζωή, είτε για διπλωματικούς λόγους είτε από φόβο για την ιεροσυλία. Ωστόσο η Τρύφαινα ήταν ανένδοτη και παρότρυνε τον άντρα της να τη θανατώσει. Καθώς η Κλεοπάτρα άγγιζε το βωμό, τα χέρια της αποκόπηκαν ώστε να μεταφερθεί έξω και έτσι πέθανε ενώ καταριόταν την αδελφή της (112 π.Χ.) Ένα χρόνο αργότερα, την Τρύφαινα αιχμαλώτισε ο Αντίοχος Κυζικηνός, τη βασάνισε και τη θυσίασε προς τιμήν του φαντάσματος της γυναίκας του.
Εξωτερικοί σύνδεσμοι
Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Βασίλισσες και Πριγκίπισσες της Συρίας με ελληνική καταγωγή Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Δυναστεία των Πτολεμαίων Κατηγορία:Δυναστεία των Σελευκιδών
Ράινερ Μαρία Ρίλκε
Ο Ράινερ Μαρία Ρίλκε (Rainer Maria Rilke, 4 Δεκεμβρίου 1875 - 29 Δεκεμβρίου 1926) ήταν λυρικός ποιητής και πεζογράφος του 20ού αιώνα. Οι εικόνες του εστιάζονται στη δυσκολία της κοινωνίας σε μια εποχή δυσπιστίας, μοναξιάς, και βαθιάς ανησυχίας - θέματα που τον τοποθετούν ως ποιητή μεταξύ της παραδοσιακής και νεότερης ποίησης. Τα γνωστότερα έργα του είναι Το βιβλίο των Ωρών, τα Σονέτα στον Ορφέα και οι Ελεγείες του Ντουίνο. Έγραψε επίσης περισσότερα από 400 ποιήματα στα γαλλικά, που τα αφιέρωσε στην πατρίδα επιλογής του, το καντόνι Βαλέ (Valais) στην Ελβετία.
Βιογραφία
Καταγόταν από γερμανική οικογένεια και γεννήθηκε ως René Karl Wilhelm Johann Josef Maria Rilke στην Πράγα. Τα παιδικά του χρόνια χαρακτηρίστηκαν από ανησυχία. Έζησε σε μια ταραγμένη εποχή τα χρόνια της νεότητάς του - θρησκευτικές διαμάχες, ηθική κατάπτωση, παγκόσμια αναστάτωση. Οι πρώτες αυτές παιδικές μνήμες ήταν και το πρώτο υλικό για το κατοπινό έργο του. Ήταν ακόμη η αιτία που τον έσπρωξε να περιπλανηθεί σ' όλη σχεδόν την Ευρώπη, από την Ιταλία και Γαλλία έως τη Ρωσία.
Ο πατέρας του, Γιόζεφ Ρίλκε (Josef Rilke, 1838-1906), έγινε ανώτερος υπάλληλος στους σιδηροδρόμους μετά από μια ανεπιτυχή στρατιωτική σταδιοδρομία. Η μητέρα του, Sophie ("Phia") Entz (1851-1931), καταγόταν από μια ευκατάστατη οικογένεια βιομηχάνων της Πράγας, τους Entz-Kinzelbergers, οι οποίοι κατοικούσαν σε ένα μέγαρο στην οδό Herrengasse (Panská) 8, όπου ο μικρός Ρενέ μεγάλωσε. Ο γάμος των γονέων του έγινε το 1884. Η σχέση μεταξύ της Phia και του μοναδικού γιου της βαρυνόταν από το παρατεταμένο πένθος της για τη μεγαλύτερη κόρη της. Οι γονείς του τον πίεσαν να ακολουθήσει σταδιοδρομία στρατιωτική. Φοίτησε στη Στρατιωτική Σχολή του Ζανκτ Πλέτεν (Sankt Ploeten) της Αυστρίας για μια πενταετία (1886 - 1891), και εγκατέλειψε λόγω ασθένειας. Το 1895 άρχισε να φοιτά στο Πανεπιστήμιο του Καρόλου στην Πράγα, όπου σπούδασε γερμανική λογοτεχνία, ιστορία της τέχνης και φιλοσοφία. Το 1896 εγκαταστάθηκε στο Μόναχο.
Το 1892 άρχισε να συμμετέχει σε φιλολογικούς κύκλους της Πράγας. Την εποχή αυτή χρονολογούνται και οι πρώτες ποιητικές συλλογές του. Επηρεάστηκε από τo ύφος του Δανού ποιητή Γενς Πέτερ Γιάκομπσεν (Jacobsen, 1847 - 1885) και του Βέλγου δραματουργού Μωρίς Μαίτερλινκ (Maeterlinck, 1862 - 1949), από το χριστιανικό υπαρξισμό του Σαίρεν Κίρκεγκωρ (Kierkegaard, 1813 - 1855), τον Ωγκύστ Ροντέν και την ψυχανάλυση του Σίγκμουντ Φρόυντ και μαζί με τον Αυστριακό ποιητή και δραματουργό Ούγκο φον Χόφμανσταλ και τον λυρικό Γερμανό ποιητή Στέφαν Γκεόργκε αποτελούν την τριάδα της νεωτεριστικής ποίησης στην Κεντρική Ευρώπη. Ιδιαίτερα όμως ο γαλλικός ιμπρεσιονισμός στη ζωγραφική και ο συμβολισμός στην ποίηση διαμόρφωσαν το στίχο του. thumb|150px|αριστερά|Ο Ράινερ Μαρία Ρίλκε σε σκίτσο του Έμιλ Όρλικ (Emil Orlik) το 1917
Το 1899 και το 1900 ταξίδεψε στη Ρωσία και συνάντησε τον Λέοντα Τολστόι. Τα δύο αυτά ταξίδια του στη Ρωσία του ενέπνευσαν "Το Βιβλίο των Ωρών" (Das Stundenbuch, 1900 - 1904). Την εποχή αυτή έγραψε και "Το τραγούδι της αγάπης και του θανάτου του σημαιοφόρου Χριστόφορου Ρίλκε''. Έγινε γραμματέας του Ροντέν από το 1905 μέχρι το 1906. Αφού διακόπηκε η σχέση του με το διάσημο γλύπτη, ταξίδεψε στη Γερμανία και στην Ιταλία.
Η φιλία του με τον Ροντέν, η ζωή του Παρισιού, ο γάμος του τον Απρίλιο του 1901 με τη νεαρή γλύπτρια Κλάρα Βέστχοφ από τη Βρέμη διαμόρφωσαν μια μυστικιστική διάθεση στη δεύτερη περίοδο της ποίησής του. Στα Νέα Ποιήματα (1907 - 1908) διαφαίνεται μια μεταφυσική ανησυχία μπροστά στο μυστήριο της δημιουργίας και του σύμπαντος. Το 1910 ο Ρίλκε ταξίδεψε στη Δαλματία, στη Βόρεια Αφρική και στην Αίγυπτο. Κατά τον Α' Παγκόσμιο πόλεμο εγκαταστάθηκε στο Μόναχο. Τότε δημοσίευσε και τα αριστουργήματά του Ελεγείες του Ντουίνο (Duineser Elegien, 1911 - 1922), που άρχισε να γράφει κατά τη διάρκεια της παραμονής του στον Πύργο του Ντουίνο της Δαλματίας, κοντά στη Τεργέστη, και τα Σονέτα στον Ορφέα  (Sonette an Orpheus, 1922). Με τα δυο αυτά του έργα, με τον πλούσιο λυρισμό τους, το υμνητικό ύφος και την όρεξη για ζωή, ο Ρίλκε έφθασε στο αποκορύφωμα του ποιητικού του έργου.
Το μυθιστόρημα "Οι Σημειώσεις του Μάλτε Λάουριτς Μπρίγκε" (Die Aufzeichnungen des Malte Laurids Brigge, 1910), που άρχισε να το γράφει στη Ρώμη το 1904, "μπορεί να θεωρηθεί ως ο πρόδρομος της γραφής των Υπαρξιστών". Το 1929 δημοσιεύθηκε το πολύ ενδιαφέρον έργο του, που διαβάστηκε κι αγαπήθηκε ιδιαίτερα από τους νέους, Γράμματα σ' ένα νέο ποιητή (Briefe an einem jungen Dichter). Η πλούσια αλληλογραφία του Ρίλκε περιέχει πολύτιμες πληροφορίες για το έργο του. Πέθανε στις 29 Δεκεμβρίου 1926 από λευχαιμία στο Βαλμόν της Ελβετίας.
Έργα
Πεζογραφία
— μτφ. Δημ. Στ. Δήμου (περιοδικό "Μακεδονικές Ημέρες", τεύχος Οκτωβρίου 1938 έως τεύχος Αυγούστου 1939, περιοδικό "Ποιητική Τέχνη", τεύχος 24 / 1 Μαρτίου 1949 έως τεύχος 26 / 15 Δεκεμβρίου 1949, πρώτη ολοκληρωμένη έκδοση σε βιβλίο από τις εκδ. Α.Ν. Συρόπουλος, 1954 και επανέκδοση από Το Ροδακιό, 1993)